ශ්‍රී ලංකාවෙහි 13වන පාර්ලිමේන්තුව

ශ්‍රී ලංකාවේ 13වන පාර්ලිමේන්තුව යනු 2004 අප්‍රේල් 2 දින පැවැති 2004 පාර්ලිමේන්තු මැතිවරණයේ ප්‍රතිඵල අනුව තීරණය වුනු සාමාජීකත්වයක් හා සමගින් පැවැති ශ්‍රී ලංකාවේ පාර්ලිමේන්තුවෙහි රැස්වීමකි. පාර්ලිමේන්තුව පළමුවරට රැස්වූයේ  22 අප්‍රේල් 2004 දිනදී වන අතර විසුරවා හරින ලද්දේ 9 පෙබරවාරි  2010 දිනදීය.

මැතිවරණය

13වන පාර්ලිමේන්තු මැතිවරණය 2004 අප්‍රේල් 2 දින පැවැත්විණි. අළුතින් පිහිටුවාගැනුණු විපක්ෂ සන්ධානයක් වූ  එක්සත් ජනතා නිදහස් සන්ධානය (එජනිස), ආසන 225 අතුරින් 105 දිනාගනිමින් පාර්ලිමේන්තුවේ විශාලතම කණ්ඩායම බවට පත් විය. . එවකට බලයෙහි සිටි  එක්සත් ජාතික පෙරමුණ (එජාපෙ) ආසන 82 දිනා ගත්තේය. සුළුතර  දෙමළ පක්ෂයක් වූ  දෙමළ ජාතික සන්ධානය (දෙජාසං) විසින් ආසන 22 දිනා ගත්තේය. කුඩා පක්ෂ විසින් ඉතිරි ආසන  16 දිනා ගන්නා ලදි.

ප්‍රතිඵල

නව පාර්ලිමේන්තුව දිවුරුම් දුන්නේ 2004 අප්‍රේල් 22 දිනදීය. පාර්ලිමේන්තුව තුල අන්දෝලනාත්මක ඡන්ද වට තුනකින් අනතුරුව,  විපක්ෂයේ අපේක්ෂක, වි. ජ. මු. ලොකුබණ්ඩාර, කථානායක ලෙසින් තේරී පත්විය. . 2004 මැයි 18 දින යළි රැස්වූ පාර්ලිමේන්තුව  ගීතාංජන ගුණවර්ධන නියෝජ්‍ය කථානායක ලෙස සහ එම් සචිත්තානන්දන් නියෝජ්‍ය කාරක සභා සභාපති ලෙසින් නිතරගයෙන් තෝරා පත් කර ගත්තේය.

රජය

ඊලාම් ජනතා ප්‍රජාතන්ත්‍රවාදී පක්ෂයේ එකම පාම ගේ සහය සහිතව සුළුතර රජයක් පිහිටුවීමට එජනිස සමත් විය.

2004 අප්‍රේල් 6 දින, ජනාධිපති චන්ද්‍රිකා කුමාරතුංග විසින් නව  අග්‍රාමාත්‍ය ලෙසින් එජනිස නායක මහින්ද  රාජපක්ෂ පත් කෙරිණි. අමාත්‍යවරුන් 30 දෙනෙකුගෙන්ද නියෝජ්‍ය අමාත්‍යවරුන් 31 දෙනෙකුගෙන්ද සමන්විතවූ  රජයේ ඉතිරි සාමාජිකයින් දිවුරුම් දුන්නේ 2004 අප්‍රේල් 10 දිනදීය. ආරක්ෂක, මහජන ආරක්ෂක, නීතිය හා සාමය, මහා මාර්ග, අධ්‍යාපන සහ බුද්ධ ශාසන යන වැදගත් අමාත්‍යාංශයන්හී පාලනය  ජනාධිපති කුමාරතුංග විසින් ඇය යටතෙහි තබා ගන්නා ලදි.

මෙයින් අනතුරුව ඇතිවූ විපක්ෂයෙහි සිට පිල්මාරුකිරීම් හා ප්‍රති-පිල්මාරුකිරීම්  විශාල සංඛ්‍යාවක ප්‍රතිඵලයක් ලෙසින් රජයේ මන්ත්‍රීවරුන් සංඛ්‍යාව 129 දක්වා ඉහළ ගිය අතර ඔවුන්ගෙන් බොහෝ දෙනෙකුට අමාත්‍ය තනතුරු ප්‍රදානය කෙරිණි. මෙම හේතුව නිසා සය වසරක් පුරා පැවැති ස්ථායි රජයක් පිහිටුවීමට එජනිස අවකාශ ලැබීය.

ජනාධිපති කුමාරතුංගගේ දෙවන ධූර කාලය අවසන් වූ පසුව, 2005 ජනාධිපතිවරණයෙහිදී අග්‍රාමාත්‍යය මහින්ද රාජපක්ෂ විසින් එක්සත් ජාතික පක්ෂයෙහි නායක හා හිටපු අග්‍රාමාත්‍යය රනිල් වික්‍රමසිංහ පැරදවීය. අග්‍රාමාත්‍යය වශයෙන් ඔහුගේ අනුප්‍රාප්තිකයා වූයේ  රත්නසිරි වික්‍රමනායක මහතාය.

2007 ජනවාරි වන විට රජයේ ප්‍රමාණය  104 (52 අමාත්‍යවරුන් + 33 කැබිනට්-නොවන අමාත්‍යවරුන් + 19 නියෝජ්‍ය අමාත්‍යවරුන්) දක්වා වර්ධනය වී තිබිණ. .  එජනිස මන්ත්‍රීවරුන්ගෙන් අතලොස්සක් පමණ අමාත්‍ය තනතුරු නොලදහ. අමාත්‍යවරුන්ගේ අධික සංඛයාව නිසාවෙන් රජය "අලි කැබිනෙට්ටුව " යන නම්පට ලද්දේය.   ශ්‍රී ලංකාවේ ඉතිහාසයෙහි විශාලතම රජය එය වූ අතර අනුපාතික වශයෙන් ලෝකයේ විශාලතම එකක්ද විය. 13වන පාර්ලිමේන්තුව අවසන් වන විට අමාත්‍යවරුන් සංඛ්‍යාව තව දුරටත් වැඩිවී  109 දක්වා ඉහළ ගොස් තිබිණ.

පක්ෂය/සන්ධාන අනුබැඳිය වෙනස් කිරීම්  
පක්ෂය හැරයාම් හා පක්ෂය යළි-හැරයාම් රැසක් 13වන පාර්ලිමේන්තුව තුල සිදු විය:
18 මැයි 2004: ශ්‍රී ලංකා මුස්ලිම් කොංග්‍රස (ශ්‍රීලංමුකො) මන්ත්‍රීවරයෙක් (හුසේන් අහමඩ් බයිලා) එජනිස ට එක් විය.
9 අගෝස්තු 2004: ශ්‍රීලංමුකො මන්ත්‍රීවරුන් දෙදෙනෙක් (එම්. එන්. අබිදුල් මජීඩ් හා  රිෂාඩ් බඩියුඩීන්) එජනිසට එක් වූහ.
3 සැප්තැම්බර් 2004: ලංකා කම්කරු කොංග්‍රසය (මන්ත්‍රීවරුන් 8 දෙනෙක්) එජනිස හා එක්වීමෙන් එයට පාර්ලිමේන්තුවෙහි බහුතරය ලබා දෙයි.
16 ජූනි 2005: ජනතා විමුක්ති පෙරමුණ (ජවිපෙ) (මන්ත්‍රීවරුන් 39 දෙනෙක්) එජනිස වෙතින් ඉවත් වෙති.
14 දෙසැම්බර් 2005: එක් ලංකකො මන්ත්‍රීවරයෙක් (වඩිවෙල් සුරේෂ්) එජනිස හා එක් වෙයි.
25 ජනවාරි 2006: එක්සත් ජාතික පක්ෂයේ මන්ත්‍රීවරුන් දෙදෙනෙක් (කෙහෙලිය රඹුක්වැල්ල, මහින්ද සමරසිංහ) එජනිස හා එක් වෙති.
28 ජනවාරි 2007: එජාප මන්ත්‍රීවරුන් 18 දෙනෙක් (ලක්ෂ්මන් යාපා අබේවර්ධන, රෝහිත බෝගොල්ලාගම, පී. දයාරත්න, ආර්. එම්. ධර්මදාස බණ්ඩා, නවින් දිසානායක, එඩ්වඩ් ගුණසේකර, බන්දුල ගුණවර්ධන, කරු ජයසූරිය, ගාමිණි ලොකුගේ, එම්. එච්. මොහමඩ්, මිලින්ද මොරගොඩ, එම්. මොහමඩ් මුස්තාපා, හේමකුමාර නානායක්කාර, නෙයොමාල් පෙරේරා, ජී. එල්. පීරිස්, රාජිත සේනාරත්න, සී. ඒ. සූරියාරච්චි, මනෝ විජේරත්න, මහින්ද විජේසේකර) සහ ශ්‍රීලංමුකො මන්ත්‍රීවරුන් 6  දෙනෙක් එජනිස හා එක් වෙති.  
30 ජනවාරි 2007: ජාතික හෙළ උරුමය (මන්ත්‍රීවරුන් අටදෙනෙක්) එජනිස හා එක් වෙති. 
12 දෙසැම්බර් 2007: ශ්‍රීලංමුකො මන්ත්‍රීවරුන් සතරදෙනෙක් (හසන් අලි, කසිම් ෆයිසාල්, රවුෆ් හකීම්, බෂීර් සේගු ඩවූඩ්) එජනිස හැර යති.
28 දෙසැම්බර් 2008: ජාතික නිදහස් පෙරමුණ තැනීමට 2008 මැයි හිදී ජවිපෙ වෙතින් ඉවත්වූ මන්ත්‍රීවරුන් 12 දෙනෙක් එජනිස හා එක් වෙති.

මියයෑම් හා ඉල්ලා අස්වීම් 
13වන පාර්ලිමේන්තුවෙහි මන්ත්‍රීවරුන් මියයෑමේ හා ඉල්ලා අස්වීමේ බොහෝ අවස්ථා දැක ගත හැකි විය:
18 අප්‍රේල් 2004: කිංස්ලි රාසනායගම් (දෙජාසං-මඩක) ඉල්ලා අස්වූයේ තේරී පත්වීමෙන් කෙටි කලකට පසුවය (දිවුරුම් දීමට පෙර). ඔහු වෙනුවෙන් පත් කෙරුණු පාක්කියසෙල්වම්  ආරියනේතිරන් (දෙජාසං-මඩක) දිවුරුම් දුන්නේ  2004 මැයි 18 දිනදීය.
23 අප්‍රේල් 2004: මේරි ලුසිඩා (එජනිස-ජාතික), ජනදාස පීරිස් (එජනිස-ජාතික) සහ ඊ. ඒ. ඩී. සී. වීරසේකර (එජනිස-ජාතික) ඉල්ලාඅස්වූහ. ඔවුන් වෙනුවෙන් පත්කෙරුණු මර්වින් සිල්වා (එජනිස-ජාතික), රත්නසිරි වික්‍රමනායක (එජනිස-ජාතික) සහ විජයදාස රාජපක්ෂ (එජනිස-ජාතික) දිවුරුම් දුන්නේ 2004 මැයි 18 දිනදීය.
9 මැයි 2004: කතළුවේ රතනසිය (ජාහෙඋ-කොළඹ) ඉල්ලාඅස්විය. ඔහු වෙනුවට පත්කෙරුණු අක්මීමන දයාරතන (ජාහෙඋ-කොළඹ)  දිවුරුම් දුන්නේ 2008 ජූනි 8 දිනදීය.
19 මැයි 2004: ඩබ්. පී. එස්. පුෂ්පකුමාර (එජාපෙ-ජාතික) ඉල්ලාඅස්විය. ඔහු වෙනුවට පත්කෙරුණු බසීර් සෙගු ඩාවුඩ් (එජාපෙ-ජාතික) දිවුරුම්දුන්නේ 2004 ජූලි 20 දිනදීය.
20 මැයි 2004: ඉස්මයිල් මොහමඩ් කුඩ්ඩූස් (එජාපෙ-ජාතික) ඉල්ලාඅස්විය. ඔහු වෙනුවෙන් පත්කෙරුණු එස්. නිජමුඩීන් (එජාපෙ-ජාතික) දිවුරුම්දුන්නේ 2004 ජූලි 20 දිනදීය.
24 මැයි 2004: ෆිලිප්ස් කුමාරසිංහගේ ශ්‍රී ලියනගේ (එජනිස-ජාතික) ඉල්ලාඅස්විය. ඔහු වෙනුවෙන් පත්කෙරුණු මොහමඩ් මුසාමිල් (එජනිස-ජාතික) දිවුරුම් දෙනුලැබුවේ 2004 ජූලි 20 දිනදීය.
27 මැයි 2004: සබරගමුව පළාත්සභා මැතිවරණයට තරග වදිනු වස් මහීපාල හේරත් (එජනිස-කෑගල්) ඉල්ලාඅස්විය. ඔහු වෙනුවෙන් පත්කෙරුණු  එච්. ආර්. මිත්‍රපාල (එජනිස-කෑගල්) දිවුරුම්දුන්නේ  2004 ජූලි 20 දිනදීය.
28 මැයි 2004: බස්නාහිර පළාත්සභා මැතිවරණයට තරග වදිනු වස් රෙජිනෝල්ඩ් කුරේ (එජනිස-කළුත) ඉල්ලාඅස්විය. ඔහු වෙනුවෙන් පත්කෙරුණු නිර්මල කොකලාවල (එජනිස-කළුත) දිවුරුම්දුන්නේ 2004 ජූලි 20 දිනදීය.
23 ජූනි 2004: සෙයිඩ් අලි සහීර් මවුලානා (එජාපෙ-ජාතික) ඉල්ලාඅස්විය. ඔහු වෙනුවට පත්කෙරුණු  එම්. මොහමඩ් මුස්තාපා (එජාපෙ-ජාතික) දිවුරුම් දුන්නේ 2004 ජූලි 20 දිනදීය.
8 ඔක්තොම්බර් 2004: කොලොන්නාවේ ශ්‍රී සුමංගල (ජාහෙඋ-ගම්ප) ඉල්ලාඅස්විය. ඔහු වෙනුවට පත්කෙරුණේ අලව්වේ නන්දාලෝක (ජාහෙඋ-ගම්ප) විය.
7 දෙසැම්බර් 2004: අධිකරණයට අපහාස කිරීම නිසා ශ්‍රී ලාංකික ශ්‍රේෂ්ඨාධිකරණය විසින් සිරගතකිරීමෙන් පසුව එස්. බී. දිසානායක (එජාපෙ-නුඑළි) ගේ අසුන අහිමි විය. ඔහු වෙනුවට පත්කෙරුණු රේණුකා හේරත් (එජාපෙ-නුඑළි) දිවුරුම්දුන්නේ  2006 ජනවාරි 30 දිනදීය.
12 අගෝස්තු 2005: ලක්ෂ්මන් කදිර්ගාමර් (එජනිස-ජාතික) ඝාතනය කෙරිණි. ඔහු වෙනුවෙන් පත්කෙරුණු ඩලස් අලහප්පෙරුම (එජනිස-ජාතික) දිවුරුම්දුන්නේ  2005 දෙසැම්බර් 19 දිනදීය.
19 නොවැම්බර් 2005: මහින්ද රාජපක්ෂ (එජනිස-හම්බ) ඉල්ලාඅස්වූයේ ජනාධිපතිධූරය භාර ගැනුමටය. ඔහු වෙනුවට පත්කෙරුණු නිරුපමා රාජපක්ෂ (එජනිස-හම්බ) දිවුරුම්දුන්නේ  2005 නොවැම්බර් 25 දිනදීය.
25 දෙසැම්බර් 2005: ජෝසප් පරරාජසිංහම් (දෙජාසං-ජාතික) ඝාතනය කෙරිණි. ඔහු වෙනුවෙන් පත්කෙරුණු චන්ද්‍රා නේරු චන්ද්‍රකාන්තන් දිවුරුම්දුන්නේ  2006 සැප්තැම්බර් 27 දිනදීය.
19 අප්‍රේල් 2006: සිරිපාල අමරසිංහ (ජවිපෙ-ගම්ප) ඉල්ලාඅස්විය. ඔහු වෙනුවෙන් සරත් කුමාර ගුණරත්න (එජනිස-ගම්ප) පත්කෙරුණි.
10 නොවැම්බර් 2006: නඩරාජා රවිරාජ් (දෙජාසං-යාපන) ඝාතනය කෙරිණි. ඔහු වෙනුවෙන් පත්කෙරුණු නල්ලතම්බි ශ්‍රීකාන්ත (දෙජාසං-යාපන) දිවුරුම් දුන්නේ 2006 නොවැම්බර් 30 දිනදීය.
31 ජනවාරි 2007: ඕමල්පේ සෝභිත (ජාහෙඋ-ජාතික) ඉල්ලාඅස්විය. ඔහු වෙනුවට පත්වූයේ  චම්පික රණවක (ජාහෙඋ-ජාතික) වෙයි.
13 සැප්තැම්බර් 2007: අන්වර් ඉස්මයිල් (එජනිස-ජාතික) මියගියේය. ඔහු වෙනුවෙන් පත්කෙරුණු බැසිල් රාජපක්ෂ (එජනිස-ජාතික) දිවුරුම්දුන්නේ 19 සැප්තැම්බර් 2007 දිනදීය.
14 දෙසැම්බර් 2007: එම්. කේ. ඊලවන්තන් (දෙජාසං-ජාතික) අඛන්ඩ නොපැමිණීම නිසා තනතුර අහිමි විය. ඔහු වෙනුවට පත්කෙරුණු රසීන්මොහමඩ් ඉමාම් (දෙජාසං-ජාතික) දිවුරුම් දුන්නේ  5 පෙබරවාරි 2008 දිනදීය.
1 ජනවාරි 2008: ටී. මහේෂ්වරන් (එජාපෙ-කොළඹ) ඝාතනය කෙරිණි. ඔහු වෙනුවට පත්කෙරුණු මොහමඩ් රජබ්ඩීන් (එජපෙ-කොළඹ) දිවුරුම් දුන්නේ 8 ජනවාරි 2008 දිනදීය.
8 ජනවාරි 2008: ද. මු. දසනායක (එජනිස-පුත්ත) ඝාතනය කෙරිණි. ඔහු වෙනුවට පත්කෙරුණු ප්‍රියංකර ජයරත්න (එජනිස-පුත්ත) දිවුරුම්දුන්නේ 5 පෙබරවාරි 2008 දිනදීය.
9 පෙබරවාරි 2008: ශ්‍රීපති සූරියාරච්චි (එජනිස-ගම්ප) මියගියේය. ඔහු වෙනුවට පත්කෙරුණු රෙජී රණතුංග (එජනිස-ගම්ප) දිවුරුම්දුන්නේ 21 පෙබරවාරි 2008 දිනදීය.
6 මාර්තු 2008: කේ. සිවනේසන් (දෙජාසං-යාපන) ඝාතනය කෙරිණි. ඔහු වෙනුවට පත්කෙරුණු සොලොමන් සිරිල් (දෙජාසං-යාපන) දිවුරුම්දුන්නේ 9 අප්‍රේල් 2008 දිනදීය.
16 මාර්තු 2008: අනුර බණ්ඩාරනායක (එජනිස-ගම්ප) මියගියේය. ඔහු වෙනුවට පත්කෙරුණු සරණ ගුණවර්ධන (එජනිස-ගම්ප) දිවුරුම්දුන්නේ 6 මැයි 2008 දිනදීය.
2 අප්‍රේල් 2008: හසන් අලි (ශ්‍රීලංමුකො-ජාතික), රවුෆ් හකීම් (ශ්‍රීලංමුකො-අම්පා) සහ බෂීර් සේගු ඩාවුඩ් (එජපෙ-ජාතික) ඉල්ලා අස්වූයේ නැගෙනහිර පළාත් සභා මැතිවරණයට තරග කරනු පිණිසයි. හකීම් වෙනුවට පත්කෙරුණු ඒ. එම්. එම්. නවුෂඩ් (ශ්‍රීලංමුකො-අම්පා) දිවුරුම්දුන්නේ 9 අප්‍රේල් 2008 දිනදීය. සේගු ඩාවුඩ් වෙනුවට පත්කෙරුණු රවුෆ් හකීම් (එජපෙ-ජාතික) දිවුරුම්දුන්නේ 10 ජූලි 2008 දිනදීය. අලි වෙනුවට ඔහුවම පත්කරනු ලැබූ අතර දිවුරුම්දුන්නේ 22 ජූලි 2008 දිනදීය.
6 අප්‍රේල් 2008: ජෙයරාජ් ප්‍රනාන්දුපුල්ලේ (එජනිස-ගම්ප) ඝාතනය කෙරිණි. ඔහු වෙනුවට පත්කෙරුණු ඩුලිප් විජේසේකර (එජනිස-ගම්ප) දිවුරුම්දුන්නේ 6 මැයි 2008 දිනදීය.
31 මැයි 2008: රෙජී රණතුංග (එජනිස-ගම්ප) මියගියේය. ඔහු වෙනුවට පත්කෙරුණු නීල් රූපසිංහ (එජනිස-ගම්ප) දිවුරුම්දුන්නේ 6 ජූනි 2008 දිනදීය.
30 ජූනි 2008: එච්. එම්. වසන්ත සමරසිංහ (ජවිපෙ-ජාතික) ඉල්ලාඅස්වූයේ උතුරු මැද පළාත්සභා මැතිවරණයට තරගවැදීමටයි. ඔහු වෙනුවෙන් පත්කෙරුණු විනයාගමූර්ති මුරලිදරන් (එජනිස-ජාතික) දිවුරුම්දුන්නේ 7 ඔක්තොම්බර් 2008 දිනදීය.
3 සැප්තැම්බර් 2008: අනුරුද්ධ පොල්ගම්පොල (එජනිස-කෑගල්) ඉල්ලාඅස්විය. ඔහු වෙනුවට පත්කෙරුණු ලලිත් දසනායක (එජනිස-කෑගල්) දිවුරුම්දුන්නේ  12 සැප්තැම්බර් 2008 දිනදීය.
17 මැයි 2009: ඇලික් අළුවිහාරේ (එජපෙ-මාතලේ) මියගියේය. ඔහු වෙනුවට පත්කෙරුණු නන්දිමිත්‍ර ඒකනායක (එජපෙ-මාතලේ) දිවුරුම්දුන්නේ 9 ජූනි 2009 දිනදීය.
21 මැයි 2009: කනගසබෙයි පද්මනාදන් (දෙජාසං-අම්පා) මියගියේය. ඔහු වෙනුවට පත්කෙරුණු තෝමස් තංගතුරෙයි විලියම් (දෙජාසං-අම්පා) දිවුරුම්දුන්නේ  2009 ජූනි 12 දිනදීය.
30 මැයි 2009: අමරසිරි දොඩන්ගොඩ (එජනිස-ගාල්ල) මියගියේය. ඔහු වෙනුවට පත්කෙරුණු චන්දිම වීරක්කොඩි (එජනිස-ගාල්ල) දිවුරුම්දුන්නේ 2009 ජූනි 9 දිනදීය.
25 ජූලි 2009: සරත් රණවක (එජාපෙ-කළුත) මියගියේය. ඔහු වෙනුවට පත්කෙරුණු ආනන්ද ලක්ෂ්මන් විජේමාන්න (එජාපෙ-කළුත) දිවුරුම් දුන්නේ 2009 අගෝස්තු 6 දිනදීය.
1 ජනවාරි 2010: පෙරියසාමි චන්ද්‍රසේකරන් (කජපෙ-නුඑළි) මියගියේය. ඔහු වෙනුවෙන් පත්කෙරුණු සන්තානම් අරුල්ස්වාමි (කවිපෙ-නුඑළි) දිවුරුම් දුන්නේ 2010 පෙබරවාරි 5 දිනදීය.

මන්ත්‍රීවරුන්

ආශ්‍රිත

ශ්‍රී ලංකාවේ පාර්ලිමේන්තුව
ශ්‍රී ලාංකික මහා මැතිවරණය 2004